യുവ താരങ്ങൾ രക്ഷക്കെത്തി, ലംപാർഡിന് കീഴിൽ ചെൽസിക്ക് ആദ്യ ജയം | Fanport | Premier League News Malayalam\nHome Football Premier League യുവ താരങ്ങൾ രക്ഷക്കെത്തി, ലംപാർഡിന് കീഴിൽ ചെൽസിക്ക് ആദ്യ ജയം\nയുവ താരങ്ങൾ രക്ഷക്കെത്തി, ലംപാർഡിന് കീഴിൽ ചെൽസിക്ക് ആദ്യ ജയം\nAugust 24, 2019 - 6:58 PM\nഅക്കാദമി വഴി വളർന്ന യുവ താരങ്ങൾ ഫോമിലേക്ക് ഉയർന്നപ്പോൾ ഫ്രാങ്ക് ലംപാർഡിന് കീഴിൽ ചെൽസിക്ക് ആദ്യ ജയം. രണ്ടിനെതിരെ മൂന്ന് ഗോളുകൾക്കാണ് നീല പട ആദ്യ ജയം കുറിച്ചത്. കഴിഞ്ഞ മത്സരങ്ങളിൽ ഏറെ വിമർശങ്ങൾ നേരിട്ട റ്റാമി അബ്രഹാം2ഗോളുകളുമായി പരിശീലകന്റെ വിശ്വാസം കാത്തപ്പോൾ ഇരുപത് വയസുകാരൻ മേസൻ മൗണ്ട് ആണ് മറ്റൊരു ഗോൾ നേടിയത്.\nസ്വപ്ന സമാനമായ തുടക്കമാണ് ചെൽസിക്ക് ലഭിച്ചത്. മത്സരത്തിന്റെ മൂന്നാം മിനുട്ടിൽ തന്നെ ചെൽസി ലീഡ് നേടി. അസ്‌പിലിക്വറ്റയുടെ പാസിൽ നിന്ന് മികച്ച വോളിയിലൂടെ റ്റാമി അബ്രഹാം ആണ് ഗോൾ നേടിയത്. പക്ഷെ ചെൽസിയുടെ ആഘോഷം ഏറെ നേരം നീണ്ട് നിന്നില്ല. ആറാം മിനുട്ടിൽ തന്നെ പുക്കിയുടെ പാസ്സ് ഗോളാക്കി ടോഡ് കാൻറ്വെൽനോർവിച്ചിനെ ഒപ്പമെത്തിച്ചു. പിന്നീടും ആക്രമിച്ചു കളിച്ച ചെൽസി 31 ആം മിനുട്ടിൽ മൗണ്ടിലൂടെ ലീഡ് തിരിച്ചു പിടിച്ചു. പക്ഷെ ഇത്തവണയും നോർവിച് ശക്തമായി തന്നെ സമനില പിടിച്ചു. 31 ആം മിനുട്ടിൽ ചെൽസി പ്രതിരോധത്തിലെ പിഴവ് മുതലെടുത്ത് പ്രീമിയർ ലീഗ് ടോപ്പ് സ്‌കോറർ പുക്കിയാണ് ചെൽസിയുടെ വല കുലുക്കിയത്.\nരണ്ടാം പകുതിയിൽ ചെൽസി നിയന്ത്രിച്ചെങ്കിലും മികച്ച കൗണ്ടർ അറ്റാക്കിങ്ങുകൾ നടത്തി ചെൽസിയെ വിറപ്പിക്കാൻ നോർവിച്ചിനായി. പക്ഷെ 68 ആം മിനുട്ടിൽ ചെൽസി മത്സരത്തിൽ മൂന്നാം തവണയും ലീഡ് നേടി. കോവാച്ചിന്റെ പാസിൽ നിന്ന് ബോക്സിന് പുറത്ത് നിന്ന് തൊടുത്ത ഷോട്ടിലൂടെ റ്റാമി അബ്രഹാം ആണ് ഗോൾ നേടിയത്. പിന്നീട് കോർണറിൽ നിന്ന് നോർവിചിന്റെ ഹെഡർ ചെൽസി പോസ്റ്റിൽ തട്ടി മടങ്ങി. പക്ഷെ പിന്നീടുള്ള സമയം ചെൽസി മികച്ച രീതിയിൽ പ്രതിരോധിച്ച് ലീഡ് കാത്തതോടെ ലംപാർഡിന് കീഴിൽ നീല പടയുടെ ആദ്യ ജയം പൂർത്തിയായി.\nPrevious articleകേരളത്തിന്റെ അഭിമാനമായി ഗോകുലം!! ബഗാനെ വീഴ്ത്തി ഡ്യൂറണ്ട് കപ്പിൽ മുത്തം!!\nNext articleന്യൂസിലാണ്ടിന് ആശ്വാസമായി ടോം ലാഥം


പണച്ചിലവില്ലാതെ ചര്‍മ്മത്തിന് തിളക്കവും നിറവും വര്‍ദ്ധിപ്പിക്കാൻ ഈ വഴികൾ – East Coast Daily Malayalam\nLatest NewsLife StyleWomen\nപണച്ചിലവില്ലാതെ ചര്‍മ്മത്തിന് തിളക്കവും നിറവും വര്‍ദ്ധിപ്പിക്കാൻ ഈ വഴികൾ\nപല ആരോഗ്യ സൗന്ദര്യ പ്രതിസന്ധികള്‍ക്കും പെട്ടെന്ന് പരിഹാരം കാണുന്നതിന് സഹായിക്കുന്നു മുള്‍ട്ടാണി മി‌ട്ടി.\nഅതിനായി വീട്ടില് തന്നെ സൗന്ദര്യസംരക്ഷണത്തിന് ഇനി പണച്ചിലവില്ലാതെ ചെയ്യാവുന്ന മാര്‍ഗ്ഗങ്ങള് എന്തൊക്കെയെന്ന് നോക്കാം. ഇത് ആരോഗ്യത്തിനും സൗന്ദര്യത്തിനും വളരെ മികച്ചതാണ് എന്ന കാര്യത്തില് സംശയം വേണ്ട.മുള്‍ട്ടാണി മിട്ടിയില് അല്‍പം കടലമാവ് മിക്സ് ചെയ്ത് മുഖത്ത് തേച്ച് പിടിപ്പിക്കുക. അരമണിക്കൂറിന് ശേഷം കഴുകിക്കളയാവുന്നതാണ്. ഇത് നല്ലൊരു ഫേസ്പാക്ക് ആണ് എന്ന കാര്യത്തില് സംശയം വേണ്ട. പല ആരോഗ്യ സൗന്ദര്യ പ്രതിസന്ധികള്‍ക്കും പെട്ടെന്ന് പരിഹാരം കാണുന്നതിന് സഹായിക്കുന്നു മുള്‍ട്ടാണി മി‌ട്ടി.\nകറ്റാര് വാഴ മുഖത്ത് നല്ലതു പോലെ തേച്ച് പിടിപ്പിച്ച് അരമണിക്കൂര് കഴിഞ്ഞ് കഴുകിക്കളയാവുന്നതാണ്. ഇത്തരത്തില് ചെയ്യുന്നത് സൗന്ദര്യത്തിന് വില്ലനാവുന്ന പല അവസ്ഥകള്‍ക്കും പരിഹാരം നല്‍കി മുഖത്തിന് തിളക്കം വര്‍ദ്ധിപ്പിക്കുന്നതിന് സഹായിക്കുന്നു. മുഖത്തെ കറുത്ത പാടുകളെ മാറ്റുന്നതിനും മുഖത്തിന് നിറവും തിളക്കവും വര്‍ദ്ധിപ്പിക്കുന്നതിനും സഹായിക്കുന്ന ഒന്നാണ് ആര്യവേപ്പിന്റെ എണ്ണ. ഇത് മുഖത്ത് തേച്ച് നല്ലതു പോലെ മസ്സാജ് ചെയ്യുന്നതിന് ശ്രദ്ധിക്കുക. ഇത്തരത്തില് പതിനഞ്ച് മിനിട്ടെങ്കിലും മസ്സാജ് ചെയ്യുക. ഇത് ആരോഗ്യമുള്ള തിളക്കമുള്ള ചര്‍മ്മത്തിന് സഹായിക്കുന്നു.\nസൗന്ദര്യസംരക്ഷണത്തിന് മുരിങ്ങ ഇല പൗഡര് വളരെ മികച്ചതാണ്. വിറ്റാമിന് എ ഇ എന്നിവ ധാരാളം ഇതില് അടങ്ങിയിട്ടുണ്ട്. പല ആരോഗ്യ സൗന്ദര്യ പ്രതിസന്ധികളെ ഇല്ലാതാക്കുന്നതിന് സഹായിക്കുന്നു മുരിങ്ങ ഇല പൗഡര്. ഇത് മുഖത്ത് തേച്ച് അല്‍പ സമയത്തിനു ശേഷം കഴുകിക്കളയാവുന്നതാണ്. അല്‍പം ബദാം ഓയില് കൈയ്യിലെടുത്ത് ഇത് കൊണ്ട് നല്ലതു പോലെ മസ്സാജ് ചെയ്യുക മുഖത്ത്. പതിനഞ്ച് മിനിട്ടിനു ശേഷം ഇത് കഴുകിക്കളയാവുന്നതാണ്. എന്നാല് മുഖം കഴുകുമ്പോള് ഒരു കാരണവശാലും സോപ്പോ മറ്റോ ഉപയോഗിക്കാന് പാടില്ല.\nഇത് മുഖത്ത് വളരെയധികം പ്രതിസന്ധികള് സൃഷ്‌ടിക്കുന്നവയാണ്. അതുകൊണ്ട് വളരെയധികം ശ്രദ്ധ വേണം. മഞ്ഞള് മുഖത്ത് തേക്കുന്നതിലൂടെ മുഖത്തിന്റെ നിറം വര്‍ദ്ധിക്കും എന്ന കാര്യത്തില് സംശയം വേണ്ട. ഇത് ചര്‍മ്മത്തിലെ കറുത്ത പാടുകളെ ഇല്ലാതാക്കി ചര്‍മ്മത്തിന് തിളക്കവും നിറവും വര്‍ദ്ധിപ്പിക്കുന്നതിന് സഹായിക്കുന്നു.\nbeautiful skin beauty tips fair and glow Women


Gita Gopinath : ഗീത ഗോപിനാഥ് ഐഎംഎഫ് ഉപമേധാവിയാകും; അടുത്തവർഷം ആദ്യത്തോടെ ചുമതലയേൽക്കും | Gita Gopinath to be IMF Deputy Chief\nനിലവിൽ അന്താരാഷ്ട്ര നാണയ നിധി ചീഫ് ഇക്കണോമിസ്റ്റാണ് ഗീത. 2018 ഒക്ടോബറിലാണ് ഗീതാ ഗോപിനാഥ് ഐഎംഎഫിൽ ചേർന്നത്. കേരള സർക്കാരിന്‍റെ മുഖ്യ സാമ്പത്തിക ഉപദേഷ്ടാവായും സേവനം അനുഷ്ടിച്ചിട്ടുണ്ട്.\nWashington D.C., First Published Dec 3, 2021, 11:00 AM IST\nവാഷിംഗ്ടണ്: ഗീത ഗോപിനാഥ് (Gita Gopinath) അന്താരാഷ്ട്ര നാണയനിധി ഡെപ്യൂട്ടി മാനേജിംഗ് ഡയറക്ടറാകും (International Monetary Fund, IMF). നിലവിലെ ഡെപ്യൂട്ടി മാനേജിംഗ് ഡയറക്ടറർ ജ്യോഫ്റി ഒകമോട്ടോ സ്ഥാനം ഒഴിയുന്നതോടെയാണ് ഗീത ഗോപിനാഥിനെ നിയമിക്കുന്നത്. അടുത്തവർഷം ആദ്യത്തോടെ ഗീത ഗോപിനാഥ് ചുമതലയേൽക്കും. ശരിയായ സമയത്തെ ശരിയായ വ്യക്തിയെന്ന് ഐഎംഎഫ് മേധാവി ക്രിസ്റ്റലീന ജോർജീവ പറഞ്ഞു. നിലവിൽ അന്താരാഷ്ട്ര നാണയ നിധി ചീഫ് ഇക്കണോമിസ്റ്റാണ് ഗീത. 2018 ഒക്ടോബറിലാണ് ഗീത ഗോപിനാഥ് ഐഎംഎഫിൽ ചേർന്നത്. കേരള സർക്കാരിന്‍റെ മുഖ്യ സാമ്പത്തിക ഉപദേഷ്ടാവായും സേവനം അനുഷ്ടിച്ചിട്ടുണ്ട്.\nചീഫ് എക്കണോമിസ്റ്റ് എന്നതിനോടൊപ്പം ഐഎംഎഫിന്‍റെ ഗവേഷക വിഭാഗം ഡയറക്ടറുടെ ചുമതലയും ഗീതയ്ക്കുണ്ടായിരുന്നു. അമേരിക്കന് അക്കാഡമി ഓഫ് ആര്‍ട്സ് ആന്‍ഡ് സയന്‍സ് അംഗത്വം ലഭിച്ച വ്യക്തിയാണ് ഗീത ഗോപിനാഥ്. യുവ ലോകനേതാക്കളില് ഒരാളായി വേള്‍ഡ് ഇക്കണോമിക് ഫോറം തെരഞ്ഞെടുക്കുകയും ചെയ്തിരുന്നു. മുന് റിസര്‍വ് ബാങ്ക് ഗവര്‍ണര് രഘുറാം രാജന് ശേഷമായിരുന്നു ഇന്ത്യയില് നിന്ന് അന്താരാഷ്ട്ര നാണയ നിധിയുടെ (ഐഎംഎഫ്) ചീഫ് ഇക്കണോമിസ്റ്റായി ഗീതാ ഗോപിനാഥ് നിയമിക്കപ്പെട്ടത്.\nഗീത ഗോപിനാഥിന്‍റെ സ്കൂള് വിദ്യാഭ്യാസം മൈസൂരുവിലായിരുന്നു. ദില്ലി ലേഡി ശ്രീറാം കോളേജില് നിന്ന് ഇക്കണോമിക്സില് ഓണേഴ്സ് ബിരുദവും, ദില്ലി സ്കൂള് ഓഫ് എക്കണോമിക്സില് നിന്നും വാഷിങ്ടണ് സര്‍വ്വകാലശാലയില് നിന്നുമായി എംഎ ബിരുദവും കരസ്ഥമാക്കിയ ഗീത. പ്രിസ്റ്റന് സര്‍വ്വകലാശാലയില് നിന്ന് ഡോക്ടറേറ്റും നേടി. 2001 ല് ചിക്കാഗോ സര്‍വ്വകലാശാലയില് അസിസ്റ്റന്‍റ് പ്രഫസറായി ഔദ്യോഗിക ജീവിതം ആരംഭിച്ച ഗീത 2005 ല് ഹാര്‍വാര്‍ഡ് സര്‍വ്വകലാശാലയിലേക്ക് മാറി.\nRead Also : അന്താരാഷ്ട്ര നാണ്യനിധിയിലെ ചീഫ് എക്കണോമിസ്റ്റ് പദവി ഗീതാ ഗോപിനാഥ് ഒഴിയുന്നു\nLast Updated Dec 3, 2021, 11:10 AM IST


തൃണമൂലിന്റെ പാര്‍ലമെന്ററി പാര്‍ട്ടി നേതാവായി മമതയെ തിരഞ്ഞെടുത്തു; ദേശീയ രാഷ്ട്രീയത്തിലേക്കെന്ന് സൂചന രണ്ടാം വിക്കറ്റില് സെഞ്ചുറി കൂട്ടുകെട്ടുമായി അവിശ്കയും ഭാനുകയും; ലങ്കയ്ക്ക് മൂന്നു വിക്കറ്റ് വിജയം ബാറുകളുടെ സമയം കൂട്ടി, തിങ്കള് മുതല് ബാറുകള് രാവിലെ 9ന് തുറക്കും കോവിഡ് ബാധിച്ച് മരിച്ചവരുടെ ബന്ധുക്കള്‍ക്ക് നഷ്ടപരിഹാരം; മാര്‍ഗനിര്‍ദേശങ്ങള് ആലോചനയിലെന്ന് കേന്ദ്രം\nNews കനത്ത മഴ തുടരുന്നു; കൊങ്കണ് മേഖലയില് ട്രെയിന് ഗതാഗതം താറുമാറായി\nകനത്ത മഴ തുടരുന്നു; കൊങ്കണ് മേഖലയില് ട്രെയിന് ഗതാഗതം താറുമാറായി\nമുംബൈ: മഹാരാഷ്ട്രയിലെ കൊങ്കൺ മേഖലയിൽ തുടരുന്ന കനത്ത മഴയിൽ ട്രെയിൻ സർവീസുകൾ താറുമാറായി. കനത്ത മഴയെത്തുടർന്ന് ട്രാക്കുകളിൽ വെള്ളം കയറിയതിനാൽ 33 ട്രെയിനുകൾ വഴിതിരിച്ചുവിടുകയും 51 എണ്ണം സർവ്വീസ് അവസാനിപ്പിക്കുകയും ചെയ്തു. 48 ട്രെയിനുകളാണ് റദ്ദാക്കിയിരിക്കുന്നത്.\nതലസ്ഥാനമായ മുംബൈയിൽ കാലാവസ്ഥാ വകുപ്പ് റെഡ് അലേർട്ട് പ്രഖ്യാപിച്ചിരിക്കുകയാണ്.തുടർച്ചയായി പെയ്തുകൊണ്ടിരിക്കുന്ന മഴയെത്തുടർന്ന് മഹാരാഷ്ട്രയിലെ കൊങ്കൺ മേഖലയിലെ രത്നഗിരി, റായ്ഗഡ് ജില്ലകളിലെ പ്രധാന നദികൾ അപകടകരമാം വിധം കരകവിഞ്ഞൊഴുകയാണ്. സർക്കാർ സംവിധാനങ്ങളെല്ലാം ദുരിതബാധിതരെ സുരക്ഷിതമായ സ്ഥലങ്ങളിലേക്ക് മാറ്റാനുള്ള ശ്രമത്തിലാണ്.\nമുഖ്യമന്ത്രിഉദ്ധവ് താക്കറെയുടെ നിർദേശപ്രകാരം ദേശീയ ദുരന്ത നിവാരണ സേന ദുരിതാശ്വാസ-രക്ഷാപ്രവർത്തനങ്ങൾ ആരംഭിച്ചു.\nകനത്ത മഴയെത്തുടർന്ന് വെള്ളപ്പൊക്കമുണ്ടായ രത്നഗിരി, ചിപ്ലൂൺ, കൊങ്കണിലെ മറ്റ് പ്രദേശങ്ങൾ എന്നിവിടങ്ങളിൽ നാവികസേന രക്ഷാപ്രവർത്തനത്തിൽ പങ്കുചേരും. ഉടൻ തന്നെ കൊങ്കൺ മേഖലയിലേക്ക് നാവികസേന സംഘം പുറപ്പെടും.\nജൂലായ്21-ന് മുംബൈയിൽ കനത്ത മഴ ലഭിച്ചു. മുംബൈയിൽ നഗരത്തിൽ 68.72 മില്ലിമീറ്റർ മഴയും കിഴക്കൻ പ്രാന്തപ്രദേശങ്ങളിൽ 58.75 മില്ലിമീറ്ററും പടിഞ്ഞാറൻ പ്രാന്തപ്രദേശങ്ങളിൽ 58.24 മില്ലിമീറ്റർ മഴയും ലഭിച്ചതായിബൃഹൻമുംബൈ മുനിസിപ്പൽ കോർപ്പറേഷൻ അറിയിച്ചു.\nമഹാരാഷ്ട്രയിലെ കിഴക്കൻ വിദർഭ മേഖലയിൽ സ്ഥിതി ചെയ്യുന്ന ഭണ്ഡാര, ചന്ദ്രപൂർ, ഗഡ്ചിരോലി, യവത്മാൽ ജില്ലകളിലും കനത്ത മഴ പെയ്യുമെന്ന് കാലാവസ്ഥാ നിരീക്ഷകർ അറിയിച്ചു. ഇവിടെ കാലാവസ്ഥ വകുപ്പ് ഓറഞ്ച് അലേർട്ട് പ്രഖ്യാപിച്ചിട്ടുണ്ട്.\nContent Highlights: Heavy rains countinues in konkan region, train services gets cancelled


കേരള ബാങ്ക്; സെപ്‌തംബറിൽ പ്രവർത്തനക്ഷമമാകും; കരാർ ഒരു മാസത്തിനകം | Kairali News | kairalinewsonline.com\nകോർ- ബാങ്കിങ് സംവിധാനത്തിൽ എല്ലാ ആധുനിക സൗകര്യങ്ങളും ഇടപാടുകാർക്ക് ലഭ്യമാക്കി കേരള ബാങ്ക് അടുത്ത സെപ്‌തംബറിൽ പ്രവർത്തനക്ഷമമാകും. ലയിച്ച ബാങ്കുകളുടെ കോർ ബാങ്കിങ് ഏകീകരണത്തിനുള്ള ടെൻഡർ നടപടി അവസാനഘട്ടത്തിലാണ്. താൽപ്പര്യപത്രങ്ങളിൽ സാമ്പത്തിക, സാങ്കേതിക പരിശോധനകൾക്കുശേഷമുള്ള ചർച്ചകളിലേക്ക് കടന്നു.\nഒരു മാസത്തിനകം കരാറാകും. രണ്ടാംഘട്ടത്തിൽ പ്രാഥമിക കാർഷിക വായ്പാ സംഘങ്ങളും ഈ ശൃഖലയുമായി കൂട്ടിയിണക്കുന്നതോടെ എസ്‌ബിഐക്കുള്ളതിനേക്കാൾ വലിയ ബാങ്കിങ് ശൃംഖലയായി കേരള ബാങ്ക് മാറും. സംസ്ഥാന,- ജില്ലാ സഹകരണബാങ്കുകളുടെ സേവനങ്ങൾ ഏറെക്കുറെ ഏകീകരിച്ചിട്ടുണ്ട്. ജനുവരിയിൽ ഇത് പൂർണമാകും.\nബാങ്ക് ലയന ഉത്തരവ് വെള്ളിയാഴ്‌ച പുറത്തിറങ്ങിയതോടെ സംസ്ഥാന സഹകരണ ബാങ്കിന്റെയും 13 ജില്ലാ സഹകരണ ബാങ്കുകളുടെയും ആസ്‌തി–ബാധ്യതകളുടെ സംയോജനം യാഥാർഥ്യമായി. ഇവയുടെ പരിപാലനവും ഈ ബാങ്കുകൾ നൽകിയ സേവനങ്ങളുടെ തുടർച്ചയും ഉറപ്പാക്കാനുള്ള ചുമതല സഹകരണവകുപ്പ് സെക്രട്ടറിയുടെ നേതൃത്വത്തിലുള്ള ഇടക്കാല ഭരണസമിതിക്കാണ്.\nഈ സമിതി ചുമതലയേറ്റു. ബാങ്കുകളുടെ ലയനം പൂർത്തിയാക്കി ബൈലോഭേദഗതിചെയ്‌ത് എത്രയുംവേഗം തെരഞ്ഞെടുപ്പ് നടത്തി ജനാധിപത്യ ഭരണസമിതി അധികാരമേൽക്കുമെന്ന് മന്ത്രി കടകംപള്ളി സുരേന്ദ്രൻ വ്യക്തമാക്കി.\nജീവനക്കാരുടെ തസ്‌തിക ലയനം (കേഡർ ഇന്റഗ്രേഷൻ) സംഘടനകളുമായി -കൂടിയാലോചിച്ച് മാർച്ച് 31നകം പൂർത്തിയാക്കും. ജില്ലാ സഹകരണ ബാങ്കുകളിൽ 6098ഉം സംസ്ഥാന സഹകരണബാങ്കിൽ 293ഉം ജീവനക്കാരുണ്ട്. ജീവനക്കാരുടെ എണ്ണം കുറയ്‌ക്കണമെന്ന എം എസ് ശ്രീറാം കമ്മിറ്റി റിപ്പോർട്ടിലെ നിർദേശം സർക്കാർ സ്വീകരിച്ചിട്ടില്ല. സേവന വേതന പാക്കേജും ശമ്പള പരിഷ്‌കരണവും പഠിക്കാൻ ചുമതലപ്പെടുത്തിയ എം എൻ ഗുണവർധൻ കമ്മിറ്റിയുടെ റിപ്പോർട്ട് സർക്കാരിന് ലഭിച്ചിട്ടുണ്ട്.\nതസ്‌തിക ഏകീകരണം, സീനിയോറിറ്റി, സ്ഥലംമാറ്റം എന്നിവ ഉൾപ്പെടുത്തി സമഗ്രമായ പദ്ധതി നടപ്പാക്കും. കരാർ ജീവനക്കാർ, ദിവസവേതന ജീവനക്കാർ, കമീഷൻവ്യവസ്ഥയിൽ ജോലി ചെയ്യുന്നവർ എന്നിവരുടെ കാര്യത്തിലും തീരുമാനം ഉണ്ടാകും. ജീവനക്കാരുടെ ശമ്പള പരിഷ്കരണം, പ്രൊമോഷൻ, സ്ഥലംമാറ്റം എന്നിവയിൽ വ്യക്തമായ -നയം രൂപീകരിക്കും.\nTags: KERALAKerala BankLdf Government


എ.ആര്.നഗര് ബാങ്കില് കൂട്ട സ്ഥലംമാറ്റം: 23 പേര്‍ക്കെതിരേ നടപടി | AR Nagar Bank\nSep 19, 2021, 11:39 AM IST\nപ്രതീകാത്മക ചിത്രം | Photo: mathrubhumi news/screen grab\nമലപ്പുറം: ക്രമക്കേട് ആരോപണങ്ങള് ഉയര്‍ന്ന എ.ആര്.നഗര് സഹകരണ ബാങ്കില് കൂട്ട സ്ഥലംമാറ്റം. ക്രമക്കേടുകള്‍ക്കെതിരേ മൊഴി നല്‍കിയവരടക്കം 23 പേരെ സ്ഥലംമാറ്റി. ചീഫ് അക്കൗണ്ടന്റിനെ തരംതാഴ്ത്തുകയും ചെയ്തു.\nമെയിന് ബ്രാഞ്ചിലെ ചീഫ് അക്കൗണ്ടന്റ്, എട്ട് ബ്രാഞ്ച് മാനേജര്‍മാര് തുടങ്ങിയവര് അടക്കമുള്ള ജീവനക്കാരെയാണ് സ്ഥലംമാറ്റിയത്. ബാങ്കിലെ മൂന്ന് പേരൊഴികെ മുഴുവന് പേരെയും സ്ഥലംമാറ്റിയെന്നാണ് വിവരം. ക്രമക്കേടുകളുമായി മൊഴികൊടുത്തവരെയാണ് ബാങ്കില്‍നിന്ന് സ്ഥലംമാറ്റിയതെന്നും ഇത് പ്രതികാര നടപടിയാണെന്നും ജീവനക്കാര് ആരോപിക്കുന്നു.\nസഹകരണ രജിസ്ട്രാറുടെ നിര്‍ദേശം അനുസരിച്ചാണ് സ്ഥലംമാറ്റമെന്നാണ് ബാങ്ക് ഭരണസമിതിയുടെ വശദീകരണം. രണ്ടുവര്‍ഷത്തില് കൂടുതല് ഒരേ സ്ഥലത്ത് ജോലിചെയ്യുന്നവരെ മാറ്റണം എന്ന നിര്‍ദേശം അനുസരിച്ചാണ് സ്ഥലംമാറ്റം. കുറച്ചുപേരെക്കൂടി ഇനിയും മാറ്റാനുണ്ടെന്നും ഭരണസമിതി വിശദീകരിക്കുന്നു.\nഎ.ആര്.നഗര് സഹകരണ ബാങ്കില് കഴിഞ്ഞ പത്തുവര്‍ഷത്തിനിടയില് 1021 കോടി രൂപയുടെ കള്ളപ്പണ ഇടപാടുകള് നടന്നെന്നാണ് ആരോപണം. മുന് മന്ത്രി കെ.ടി. ജലീലാണ് ബാങ്കിനെതിരായി ആരോപണവുമായി രംഗത്തെത്തിയത്. ലീഗ് നേതാവ് കുഞ്ഞാലിക്കുട്ടിക്കും മകനുമെതിരേയാണ് ജലീല് പ്രധാനമായും ആരോപണങ്ങള് ഉന്നയിച്ചത്.\nContent Highlights: Mass transfer at AR Nagar Bank